ສະມາຊິກ ສະພາສູງ Inouye ຈາກລັດ Hawaii ເຖິງແກ່ກຳ
ສະມາຊິກສະພາສູງ Daniel Inouye ຈາກລັດຮາວາຍ ໄດ້​ເຖິງ​ແກ່​ມໍລະນະ​ກຳ ໄປແລ້ວ ລວມອາຍຸໄດ້ 88 ປີ.
ສະມາຊິກທີ່ຮັບໃຊ້ໃນສະພາສູງຂອງສະຫະລັດເປັນເວລາ ນານທີ່ສຸດ ແລະເປັນບຸກຄົນອັນດັບສາມຢູ່ໃນຖັ້ນແຖວ ທີ່ ຈະສືບທອດຕຳແໜ່ງປະທານາທິບໍດີ ທ່ານ Daniel Inouye ຈາກລັດຮາວາຍ ໄດ້ເຖິງແກ່ມໍລະນະກຳໄປແລ້ວ ລວມອາ ຍຸໄດ້ 88 ປີ ທ່ານ Inouye ນັກລົບເກົ່າໃນປາງສົງຄາມໂລກຄັ້ງທີ່ 2 ທີ່ ໄດ້ຮັບຫລຽນໄຊຫຼາຍຜູ້ນຶ່ງ ໄດ້ເຂົ້າໂຮງໝໍຢູ່ ນະຄອນວໍຊິງ ຕັນ ນັບແຕ່ວັນທີ 6 ທັນວາເປັນຕົ້ນມາ ເມື່ອທ່ານເປັນລົມ ຢູ່ໃນ ຫ້ອງການຂອງທ່ານ ທີ່ຕຶກຫໍລັດຖະສະພາ ຫລື Capitol ຂອງສະຫະລັດ ການເຖິງແກ່ມໍລະນະກຳຂອງ ທ່ານໃນວັນຈັນວານນີ້ ແມ່ນສືບເນື່ອງມາຈາກລະບົບ ຫາຍໃຈສັບສົນ ທ່ານ Harry Reid ຜູ້ນໍາສຽງສ່ວນຫລາຍໃນສະພາສູງ ແລະເພື່ອນຮ່ວມງານສັງກັດພັກ ເດໂມແຄຣັດຂອງທ່ານ ໄດ້ປະກາດໃຫ້ຊາບກ່ຽວກັບການເຖິງແກ່ມໍລະນະກຳຂອງທ່ານ Inouye ຢູ່ທີ່ຫ້ອງປະຊຸມຂອງສະພາສູງ ໃນຄໍາຖະແຫລງການທີ່ຂຽນເປັນລາຍລັກອັກສອນນັ້ນ ປະທານາທິບໍດີ ໂອບາມາກ່າວວ່າ ປະເທດຊາດ “ໄດ້ສູນເສຍວິລະຊົນອາເມຣິກັນທີ່ແທ້ຈິງໄປ ” ທາງດ້ານທ່ານ Mitch McConnell ຜູ້ນໍາພັກຣີພັບບລິກັນ ຢູ່ໃນສະພາສູງກໍເອີ້ນທ່ານ Inouye ວ່າ “ເປັນສັນ ຍາລັກທາງການເມືອງທີ່ສໍາຄັນ” ທີ່ “ມີຫລາຍໆເຫດຜົນທີ່ຈະຮຽກຮ້ອງໃຫ້ມີຄົນສົນໃຈ ຕໍ່ທ່ານເອງ ແຕ່ທ່ານບໍ່ເຄີຍໄດ້ຮຽກຮ້ອງໃຫ້ເຮັດເຊັ່ນນັ້ນເລີຍ ” ໃນຂະນະທີ່ທ່ານເຖິງແກ່ມໍລະນະກຳນັ້ນ ທ່ານ Inouye ແມ່ນເປັນປະທານສະພາສູງຊົ່ວ ຄາວ ຊຶ່ງເປັນການມອບໝາຍໃຫ້ເປັນບຸກຄົນຢູ່ໃນຖັນແຖວຜູ້ທີ 3 ທີ່ຈະຮັບຕຳແໜ່ງປະ ທານາທິບໍດີ ຫຼັງຈາກຮອງປະທານາທິບໍດີ ແລະປະທານສະພາຕໍ່າ ນອກນັ້ນ ທ່ານ Inouye ຍັງເປັນປະທານຄະນະກໍາມາທິການຈັດສັນງົບປະມານຂອງສະພາສູງ ທີ່ມີ ອິດທິພົນສູງນັ້ນ ເມື່ອຮາວາຍໄດ້ກາຍມາເປັນລັດນຶ່ງໃນປີ 1959 ທ່ານ Inouye ຖືກເລືອກຕັ້ງ ໃຫ້ເປັນ ຜູ້ ແທນທ່ານທໍາອິດຈາກລັດດັ່ງກ່າວ ແລະຖືກເລືອກຕັ້ງຄືນອີກໃຫ້ປະຈໍາການ ຢ່າງເຕັມ ສະໄໝໃນປີ 1960 ທ່ານໄດ້ຖືກເລືອກໃຫ້ເຂົ້າໄປນັ່ງຢູ່ໃນສະພາສູງໃນປີ 1962 ແລະ ກໍາລັງຮັບໃຊ້ຢູ່ໃນສະພາດັ່ງກ່າວ ເປັນເວລາຕິດຕໍ່ກັນມາເປັນສະໄໝທີ 9 ໃນເວລາທີ່ ທ່ານເຖິງແກ່ມໍລະນະກຳນັ້ນ